Одмах после окупације Југославије, укључен је у војну комисију за скупљање оружја и припремање за оружану борбу против окупатора. Примљен је у чланство Комунистичку партију Југославије, након чега је постао секретар Месног комитета СКОЈ-а и члан Месног комитета КПЈ. Бугарска војска га је ухапсила током једне од акција чишћења града. Осуђен је на две године робије, коју је издржавао у Битољу, Скопљу, Бургасу и Пернику. Када је 1943. године изашао из затвора, извесно је време живео као илегалац, након чега је отишао у партизане.